Diari Oficial de la Generalitat Valenciana


Sumari del DOGV 3598, del 06-10-1999 (1999/8255)

RESOLUCIÓ de 9 d'agost de 1999, del conseller d'Obres Públiques, Urbanisme i Transports, que aprova definitivament la modificació del c/ Angel Lacalle, del Pla General d'Ordenació Urbana de València.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3598

Data del DOGV
:   06-10-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/8255


Data del document
:   09-08-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * València
    * pla d'urbanisme

RESOLUCIÓ de 9 d'agost de 1999, del conseller d'Obres Públiques, Urbanisme i Transports, que aprova definitivament la modificació del c/ Angel Lacalle, del Pla General d'Ordenació Urbana de València. [1999/8255]
  
Vist l'expedient que fa referència al projecte de modificació puntual del Pla General d'Ordenació Urbana de València, en una illa del c/ Angel Lacalle, i de conformitat amb els següents,
  
Antecedents de fet
  
Primer
  
El projecte es va sotmetre a informació pública per mitjà de l'acord del ple de l'Ajuntament de València, en la sessió celebrada el dia 27 de novembre de 1998. Després del pertinent període d'exposició pública, en el qual no consta que es presentaren al·legacions, el mateix òrgan el va aprovar provisionalment el 21 de maig de 1999.
  
Segon
  
El projecte consta de memòria justificativa i plànols.
  
Tercer
  
La Conselleria de Cultura, Educació i Ciència va emetre un informe favorable sobre l'expedient, el dia 1 de juliol de 1999.
  
Quart
  
La Comissió Territorial d'Urbanisme de València, reunida en la sessió de 27 de juliol de 1999, va informar favorablement sobre l'aprovació definitiva del present expedient.
  
Fonaments de dret
  
Primer
  
Respecte del procediment, en aquest cas, s'han complert les prescripcions legalment establertes per a les modificacions de plans d'aquesta mena. En efecte, segons el que estableixen l'article 55.1 de la vigent Llei Reguladora de l'Activitat Urbanística i l'article 175 del Reglament de Planejament de la Comunitat Valenciana, el canvi o substitució de determinacions en els plans i programes exigeix complir el mateix procediment legal previst per a la seua aprovació. Aquest està constituït pels articles 35 i següents de l'esmentada LRAU i els articles 155 i següents del Reglament de Planejament. Consta en l'expedient que s'han complert els requisits exigits per a l'aprovació dels plans. Així mateix, s'han sol·licitat els diferents informes preceptius i la documentació està completa.
  
Segon
  
Quant al fons de l'assumpte, l'expedient té per objecte el canvi de qualificació d'una parcel·la de 3.942 m2 d'ús educativocultural (escolar) pel de serveis públics GSP-1, ús esportiu, i GSP-6, ús religiós, i ocupa cada ús la meitat de la parcel·la. La modificació comporta el canvi dels paràmetres urbanístics de la parcel·la.
  
La modificació es justifica en la necessitat de crear un nou centre parroquial al barri de Sant Isidre i integrat en aquest. L'església que hi ha està separada del barri pel terraplé de la via del ferrocarril. El canvi de qualificació també es justifica pel grau de consolidació del barri que ha fet que no haja parcel·les en les quals es puga construir el nou temple parroquial.
  
En definitiva, la modificació proposada no comporta cap increment d'aprofitament lucratiu privat, ni desafectació de sòl de destinació pública, i està plenament justificada en criteris de proporcionalitat i racionalitat per a l'interés públic, i queda acreditat que aquesta comporta un exercici de la potestat de planejament d'acord amb els fins de l'article 2.2 de la LRAU.
  
Tercer
  
D'acord amb el que estableix l'article 40.2 de la LRAU, no hi ha objeccions ni impediments urbanístics legals que entrebanquen l'aprovació definitiva del present expedient.
  
Quart
  
El conseller d'Obres Públiques, Urbanisme i Transports és competent per a resoldre sobre l'aprovació definitiva dels instruments de planejament, de conformitat amb el que estableix l'article 39.1 de la LRAU, en relació amb l'article 6 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Comunitat Valenciana.
  
Vistos els preceptes legals esmentats i la resta de normativa aplicable, resolc:
  
Aprovar definitivament la modificació del c/ Angel Lacalle, del Pla General d'Ordenació Urbana de València.
  
La present resolució entrarà en vigor el mateix dia de la publicació en el Diari Oficial de la Generalitat Valenciana.
  
Contra aquesta resolució, que posa fi a la via administrativa, es podrà interposar un recurs contenciós administratiu, davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que estableix l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que es puga interposar qualsevol altre recurs que es considere oportú.